Арсений Тарковски
И отново на странен език…

Превод от руски: Светлозар Жеков, 2007

chitanka.info

И отново на странен език

се понасят сплетни непознати —

от реката ли чува се вик,

или падат листа по стрехата?

Тази есен красива край мен —

тя ли тихо в градината броди?

Или някакъв дух озлобен

пак със себе си разговор води,

или пак съм със себе си скаран…

Ех, да плавах нанякъде аз

и да пеех тъй както лодкаря —

със съдбовна, измъчваща страст;

с мушамата и с шапката стара

да пътувам в безкрая готов —

ех, да пеех тъй както лодкаря

за фаталната своя любов.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.